KOMISJONI OTSUS,

13. oktoober 2005,

millega muudetakse otsust 2005/180/EÜ, millega lubatakse liikmesriikidel vastavalt nõukogu direktiivile 96/49/EÜ teha teatavaid erandeid ohtlike kaupade raudteeveo suhtes

(teatavaks tehtud numbri K(2005) 3555 all)

(Ainult ingliskeelne tekst on autentne)

(EMPs kohaldatav tekst)

(2005/777/EÜ)

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut,

võttes arvesse nõukogu 23. juuli 1996. aasta direktiivi 96/49/EÜ ohtlike kaupade raudteevedu käsitlevate liikmesriikide õigusaktide ühtlustamise kohta, (1) eelkõige selle artikli 6 lõiget 9,

ning arvestades järgmist:

Ühendkuningriik teatas komisjonile 31. detsembriks 2004 oma soovist muuta otsuse 2005/180/EÜ I lisas sätestatud erandeid. Komisjon on uurinud kõnealuste teatiste vastavust direktiivi 96/49/EÜ artikli 6 lõikes 9 sätestatud tingimustele ja need heaks kiitnud. Seepärast tuleks nimetatud liikmesriigil lubada kehtestada kõnealuseid erandeid.

ON VASTU VÕTNUD KÄESOLEVA OTSUSE:

Artikkel 1

Otsust 2005/180/EÜ muudetakse järgmiselt:

I lisa muudetakse käesoleva otsuse lisas loetletud eranditega.

Artikkel 2

Käesolev otsus on adresseeritud Suurbritannia ja Põhja-Iiri Ühendkuningriigile.

(1) EÜT L 235, 17.9.1996, lk 25. Direktiivi on viimati muudetud komisjoni direktiiviga 2004/110/EÜ (ELT L 365, 10.12.2004, lk 24).

(2) ELT L 90, 8.4.2003, lk 47.

(3) ELT L 61, 8.3.2005, lk 41.

(4) ELT L 293, 16.9.2004, lk 14.

(5) EÜT L 319, 12.12.1994, lk 7. Direktiivi on viimati muudetud komisjoni direktiiviga 2004/111/EÜ (ELT L 365, 10.12.2004, lk 25).

LISA

Liikmesriikidele lubatud erandid teatavate ohtlike ainete väikeste koguste puhul

ÜHENDKUNINGRIIK

RA-SQ 15.2 (muudetud)

Teema: Nimeliselt tühjade püsipaakide vedu, mis ei ole ette nähtud transpordivarustuseks (N2).

Viide direktiivi lisale: 5. ja 7. osa

Direktiivi lisa sisu: Kaubasaateprotseduure, vedu, toiminguid ja sõidukeid käsitlevad nõuded.

Viide riigisisesele õigusaktile: The Carriage of Dangerous Goods and Use of Transportable Pressure Equipment Regulations 2004: Regulation 5(14).

Riigisisese õigusakti sisu:

Märkused: Kõnealuste püsipaakide vedu ei ole ohtlike kaupade vedu tavalises tähenduses ning RIDi sätteid ei saa praktikas kohaldada. Kuna mahutid on “nimeliselt tühjad”, on nendes tegelikult sisalduvate ohtlike kaupade kogus määratluse kohaselt üliväike.

RA-SQ 15.4 (muudetud)

Teema: Lubada erinevat “maksimumkogust veoüksuse kohta” 1. klassi kaupadele, mis kuuluvad punktis 1.1.3.1 ettenähtud 1. ja 2. kategooriasse.

Viide direktiivi lisale: 1.1.3.1

Direktiivi lisa sisu: Erandid sõltuvalt veoliigist.

Viide riigisisesele õigusaktile: The Carriage of Dangerous Goods and Use of Transportable Pressure Equipment Regulations 2004: Regulation 3(7)(b).

Riigisisese õigusakti sisu: Võetakse vastu eeskirjad, mis lubavad teha erandeid lõhkeainete segalasti ja piiratud koguste suhtes.

Märkused: 1. klassi kaupadele lubatakse erinevaid kogusepiiranguid ja segalasti korrutustegureid, mis 1. veoliigi puhul on “50” ja 2. liigi puhul “500”. Segalaadungite arvutamisel on korrutustegur 1. veoliigi puhul “20” ja 2. veoliigi puhul “2”.

RA-SQ 15.5 (muudetud)

Teema: RA-SQ 6.6. vastuvõtmine.

Viide direktiivi lisale: 5.3.1.3.2

Direktiivi lisa sisu: Haagistega ühendveo märgistusnõude leevendamine.

Viide riigisisesele õigusaktile: The Carriage of Dangerous Goods and Use of Transportable Pressure Equipment Regulations 2004: Regulation 7(12).

Riigisisese õigusakti sisu: Märgistusnõue ei kehti juhtudel, kui sõiduki märgistused on selgelt nähtavad.

Märkused: See on alati olnud Ühendkuningriigi riigisisene säte.